LidanRubinov/Halacha-QA huggingface dataset:
שאלה: מאוורר שמפריע לשכנים: מכרי גר בבית קומות. לפני כמה זמן (המון זמן) אשתו הרגישה רעידות זעירות בחדר שינה, וזה מפריע לה לנוח. השכן בעצמו לא מרגיש אותן. לאחר בדיקות רבות התברר שהרעידות הן תוצאה מפעולת המאוורר תקרה שמפעיל השכן שגר למטה, אך לא בדירה שמתחת אלא "באלכסון" (בכל קומה 2 דירות). השכן לא מסכים לעשות בדיקה למאוורר, ובאירוניה מציע למכר שיקנה לו מאוורר חדש. יכול להיות גם שהבעיה היא בבניין עצמו ולא במאוורר. בכל אופן,ידוע שבדיקות כאלה עולות המון כסף אבל גם את המצב כמו שהוא קשה לסבול. מה הדין?
תשובה: אכן מצאנו בהלכה ש"נדנוד קרקע" נחשב כנזק חמור שאין לו חזקה, אך המדובר בנדנוד חזק ביותר כזה המטלטל מכסה המונח על פי חבית ולא היזק כפי שאתה מתאר, שרק אדם אחד בבנין מרגיש אותו. אומנם ההלכה אומרת שאם הניזוק רגיש מאוד לנזק מסוג זה, והוא יכול להוכיח ע"פ מומחים (במקרה שלנו רופאים) שיש לו רגישות רצינית לדבר זה, אזי על המזיק להרחיק את עצמו ולהפסיק להזיק. אך זהו גדר חריג ועליו להוכיח שזהו נזק "גדול" עבורו ואין דעתו יכולה לסובלו. לגבי הטענה שהקלקול נובע מליקוי בבניה, כל עוד לא יוכח שזו תקלה שהביא הניזק על עצמו לא ניתן לטעון זאת שכן הם שכנים באותו בניין וחלים עליהם נזקי שכנים, אלא אם כן, הביא הניזק נזק על עצמו. מקורות: שו"ע חושן משפט סי' קנה סע' לז, לט', מא' נושאי כלים ו"ערוך השולחן" שם ועיי' בגמ' ב"ב בהתאמה. הרב ישראל מנחם גנץ
שאלה: דיני קריאת שמע שעל המיטה: 1. האם אפשר לקרוא את קריאת שמע שעל המיטה כשיושבים או שוכבים במיטה? 2. אם שכחתי להתפלל קריאת שמע שעל המיטה או שנרדמתי בלי להתפלל את התפילה, וקמתי באמצע הלילה - האם מותר לקרוא את התפילה אחרי שקמתי משינה ואחרי התפילה לחזור שוב לישון?
תשובה: 1. צריך לשבת בשעת קריאת שמע שעל המיטה, אך לא לשכב אלא בשעת הדחק. 2. קריאת שמע שעל המיטה אפשר לומר אך בלי שם ומלכות. ואם שכחת להתפלל תפלת ערבית והתעוררת משנתך, תיטול ידים ותתפלל ותשוב לישון אם אתה חפץ בכך.
שאלה: לברך על נטילת ידיים ליד האמבטיה: א. האם מותר לספרדים ליטול ולברך על נטילת ידיים בכיור בחדר האמבטיה? ב. לאישה במקווה, האם מותר לברך בתוך המקווה או עדיף בחוץ, לספרדים?
תשובה: א. בחדר אמבטיה שאין בו בית הכסא מותר ליטול ידים אך לא לברך. ב. מנהג הספרדים הוא שהאשה בעודה לבושה בחלוק בחדר הסמוך לחדר הטבילה מברכת ומיד לאחר הברכה פושטת חלוקה ונכנסת מיד למים בלי לדבר כלל, אך אין מברכים בחדר הטבילה שדינו כחדר בית המרחץ שאסרו.
שאלה: לבקש בתפילה על ניסים: למדתי שאסור במשך כל השנה לבקש על ניסים, כי הנס יבוא על חשבון משהו אחר שאמור היה לקרות, ואך רק בזמן חג החנוכה מותר לבקש שיקרו ניסים. האם זה נכון? והאם מותר להיתפלל לניסים בכל חודש כסלו או רק בחג חנוכה עצמו?
תשובה: הענין לא פשוט. יש בגמ' מחלוקת האם ראוי לבקש על נס או שלא כדאי לבקש על נס משום שזה מוריד מהזכויות. יש כאלו שאומרים שבימי החנוכה בודאי ניתן לזכות להארת הניסים גם ללא שמנכים לאדם מזכויותיו. הטבע של ימי החנוכה הוא שיש בהם ניסים. ענין זה הוזכר רק בנוגע לימי החכנוה עצמם ולא בנוגע לכל חודש כסליו.
שאלה: בניית אתר לבית כנסת: אני לומד בכיתה יד במגמת הנדסת תוכנה. במסגרת פרויקט הגמר עלי להכין אתר אינטרנט ברמה גבוהה. חשבתי לבנות אתר לבתי כנסת, כלומר: כל מתפלל יקבל שם משתמש וסיסמה ויהיה לו דף אישי באתר. המטרה היא, שכך נחסוך את כל עניין המכירות בבית הכנסת בשבתות וכו. באמצעות האתר יוכל כל משתמש במהלך השבוע לקנות עלייה וכד ומי שיציע את מירב הכסף עד שעה מסויימת ביום חמישי יעלה בשבת. כך לא נצטרך להתעסק בענייני כספים בבית הכנסת בשבתות וחגים. כמו כן, חשבתי לעשות באתר אפשרות שכל מתפלל יוכל לרשום שמות קרביו שנפטרו או שזקוקים לתפילה וכך לרכז את כל השמות ולהתפלל על אותם אנשים. א. האם מותר בעצם לעשות אתר לבית כנסת (שכמובן האתר יסגר בשבתות וחגים), אתר שיוכל לעזור לכל בית כנסת בארץ ובחו"ל? ב. אם זה מותר, אז הייתי שמח לקבל רעיונות נוספים מכבוד הרב. את האתר יהיה אפשר אח"כ להפיץ לכל בית כנסת.
תשובה: מותר לעשות אתר לבית הכנסת. יכולים לפרסם בו את כל התוכניות שמתקיימות בבית הכנסת ואת הזמנים שלהם. וכן את זמני התפילות.
שאלה: קניית עבודה בת לצורך לימודים: אני בוגר תואר ראשון וכעת לומד לימודי תואר שני. באחד מהקורסים של התואר הראשון התבקשתי להכין עבודה. העבודה היוותה תנאי הכרחי להצלחה בקורס. לצערי, שילמתי למישהו שיעשה עבורי את העבודה. מה עלי לעשות כעת (משהו כמו שנתיים אחרי זה)?
תשובה: אם אתה באמת יודע את התחום ולא מרמה את האנשים (כגון: רופא שלא יודע את מה שרופא צריך לדעת) - אז רק נעשה פה משגה ותבקש סליחה מה' שרימית אנשים ואיני יודע מה אפשר לעשות מצד האנשים האלה. אבל אם אינך יודע את התחום ומטפל בזה, אז יש פה המשך של רמאות ולא רק רמאות פעם אחת, ואסור להמשיך להתחזות. לכן צריך לפחות ללמוד את זה כדי שלא להמשיך לרמות אנשים.
שאלה: יציאה מהארץ לצורך רפואי: עמותת "זכרון מנחם" מקיימת מחנות לילדים חולי סרטן. המחנות מועילים מבחינה רפואית הן פיזית והן נפשי. הדבר מוכח ע"י מחקרים רבים והרופאים מסכימים על כך. ע"פ הניסיון שנצבר בעמותה התועלת מטיול בחו"ל גדולה בהרבה מהתועלת של טיול בארץ. כמובן שכל האוכל בכשרות מהודרת, העמותה חרדית והמדריכים בני ישיבות. ישנם ילדים שלא מצטרפים למחנה מכיוון שאינם רוצים לצאת מהארץ או שהוריהם אינם רוצים שיצאו מהארץ. אודה מאוד לכבוד הרב אם יורה לנו את עמדת ההלכה בעניין ואם הרב פוסק שצריך לצאת למחנה אודה מאוד לרב אם יצרף פניה למי שלא רוצה לצאת. לכבוד הרב. ידידיה-עמותת זכרון מנחם
תשובה: למטרה רפואית מותר לצאת מן הארץ. השאלה היא רק, האם אין מקומות יפים ומתאמים בארץ שניתן להשיג בהם את אותה מטרה?
שאלה: תפילה ליד האישה: האם מותר לי להתפלל בחדר (מלון לדוגמא) כאשר אישתי גם שם? אם כן, האם היא חייבת להיות ערה?
תשובה: מותר להתפלל אפילו כשאשתך ישנה, ובלבד שתהיה לבושה בצניעות והמקומות המכוסים יהיו מכוסים.
שאלה: הוספות בתפילת שמונה עשרה: בתפילת שמונה עשרה של שחרית יש נוסח ברכה שנקראת "תפילה שיתפלל על מזונו קודם כי אתה שומע" האם לאמר אותה או שלא צריך? ולגבי עוד תפילה שנקראת "תפילה לעצירת הגשמים בשומע תפילה". האם לאמר גם אותה או שגם לא צריך? (וגם בשמונה עשרה של מנחה יש את זה)
תשובה: התוספות שהזכרת אינן חלק מתפילת העמידה אלא תוספות אישיות. כל אחד יכול להוסיף בשומע תפילה תפילות אישיות שהוא מחבר על הדברים שהוא נזקק להם. אם מתפללים במניין עדיף לומר אותם בסוף התפילה, לפני שפוסעים שלוש צעדים אחורה. בחלק מהסידורים הכניסו כבר תפילות כגון תפילה לפרנסה שהזכרת. את התפילה לעצירת גשמים אומרים רק כשלא יורדים גשמים, ובדרך כלל הרבנות הראשית מפרסמת באיזו שנה יש לאמרה.
שאלה: הלכות שונות בברכת כהנים: ראשית, אני רוצה להודות לכם הרבנים - המשקיעים שעות על מנת לחשוף את התורה וההלכה לציבר הרחב. חזקו ואמצו וה ישלם לכם שכרכם! אני כהן, ולרוב אני מתפלל מעט באריכות ולא מספיק להגיע לברכת כהנים. 1. האם צריך לקצר בתפילה? 2. אם אני מגיע באיחור לשמונה עשרה, האם עדיף לחכות ולהתחיל עם הש"ץ לומר קדושה ולא לעלות לדוכן, או להתחיל ויש סיכוי גדול שאספיק לעלות ללא קדושה? 3. האם ישנם היתרים שונים על מנת לזכות במצווה חשובה זו? כגון: עלייה ללא נטילה, עלייה עם נעליים (אם לא אספיק להוריד), עקירת הרגליים ברצה לפני סוף תפילתי לכוון הבימה, עלייה לפני שים עלייה לאחר יהי לרצון השני, במידה ואני מתפלל יחד עם הש"ץ - האם מותר למהר יותר ממנו ולא לומר איתו מודים? וכו. 4. במידה וישנם היתרים, האם יש לסמוך עליהם באופן קבע? 5. האם עדיף לומר ק"ש ביחידות (לפני שהש"ץ מגיע אליה להתחילה), על מנת להספיק לתפילה עם הציבור (וכך גם בשחרית אולי לברכת כהנים)?
תשובה: עדיף שתתחיל קצת קודם, כדקה-שתיים, לפני הציבור. ואם אינך מספיק אז אתה אנוס ופטור. בכל אופן, צריך ליטול ידים קודם אבל אפשר גם אם נטלת ידים לפני התפילה. אולם זה משונה שכל יום אתה לא מספיק להגיע ועדיף שלא לעשות כן באופן קבוע. לכן, עדיף שתחפש מניין אחר בקצב שלך. אפשר לומר קריאת שמע ביחידות ואפשר להקדים כדי להגיע בזמן.
שאלה: סמינריון או קורס מד"א: אני נמצא בהתלבטות ואני רוצה את דעת הרב. בחג החנוכה הבא עלינו לטובה מתקיים קורס מד"א שאני מעוניין להשתתף בו ולאחריו אני מתנדב. לעומת זאת, יש סמינריון למדריכים בבני עקיבא. הקומונרית רוצה שאני אלך לסמינריון ואני רוצה ללכת לקורס מד"א. מה דעת הרב לגבי ההתלבטות, ומה יותר חשוב?
תשובה: אני חושב שבמקרה כזה, שזה בדיוק אותו זמן, זו באמת בעיה. אבל אני חושב שאם אתה מדריך ובר הכי ויכול לחנך את הנוער זה יותר חשוב, ולמד"א תלך פעם אחרת.
שאלה: שבת חתן בשנת אבל: אני נמצא בשנת אבל על אימי ע"ה. משפחתי הוזמנה לחתונה של ידידים ומכוון שאיני יכול להשתתף בחתונה, הוזמנתי לשבת חתן. האם אני יכול להתפלל בשבת במקום הארוע ולאחר התפילה להשתתף בקידוש?
תשובה: אין איסור בשבת.
שאלה: נישוק אחיינית בת שלוש: לכבוד הרב ליאור שליט"א אחייניתי נהייתה בת 3 לאוי"ט. 1. האם מותר לי להמשיך לנשקה? 2.וא"כ, עד איזה גיל? 3.ובכלל, האם דעות הפוסקים חלוקות בנושא זה? אשמח על תשובה מפורטת.
תשובה: מותר עד גיל שלוש, ואחרי כן להפסיק.
שאלה: קריעת קוראן וברית חדשה: כבוד הרב התיר לקרוע קוראן משום שהוא מנוגד לדת ישראל. 1. האם מלכתחילה יש חובה לעשות זאת? 2. האם עדיף לקרוע או לשרוף ממש? 3. האם דין הקוראן והברית החדשה לעניין זה דומה?
תשובה: לא צריך לכתחילה לחפש וללכת למצוא קוראן, אבל אם הזדמן אצלו יבער אותו מהעולם.
שאלה: התרת נדרים מתהילים: זה נשמע ממש מפחיד הקטע הזה של התרת נדרים. איך עושים את זה?
תשובה: התרת נדרים עושים לפני שלושה גברים. הנוסח נמצא בדרך כלל בסידורים. כדאי לפנות לרב באזור מגורייך שיעזור לך בעניין.
שאלה: נטילת תרופות בשבת : האם כיום, שאנחנו קונים את התרופות בבתי המרקחת כתרופות מוכנות, אנחנו יכולים ליטול אותן בלא חשש לחילול שבת?
תשובה: באופן כללי מותר לקחת תרופות, אבל אם אינו חולה ממש אלא רק מעט מיחוש בעלמא יש להחמיר בדבר.
שאלה: חתונה מעורבת: אני וחברתי עומדים להתחתן בע"ה בקיץ הקרוב. שנינו דתיים מבית. היא רוצה שהחתונה שלנו תהיה חתונה שהישיבה בה מעורבת והריקודים נפרדים ואני מתנגד לזה. הייתי שמח לדעת מהם צדדי ההלכה בנידון ואם הרב יוכל לתת לי מקורות להלכות האלה כדי שנוכל לדון בזה ביחד.
תשובה: רק רב שמכיר אתכם ואת הרקע שלכם אישית יוכל לענות לכם.
שאלה: מקור למהות השם: הרב כתב כמה וכמה פעמים שהשם של אדם הוא הוא מהותו. א. מה הכוונה בזה האם בשמי אהרן אני צריך ללכת על פי דרכי אהרן הכהן, אוהב וכו, או אם שמי משה אני צריך להרביץ תורה בעם ישראל יותר מכולן. על זה להתמקד באופן מיוחד? ב. שמעתי פעם שעניין זה מתייחס גם לבעלי חיים, כגון: כלב כולו לב, האם זה נכון שהטבע של הדבר נקבע על פי שמו? אם יש לזה מקורות אם אפשר לכתוב בבקשה. ג האם ניתן לקבל כמה מקורות לכך שהשם הוא המהות.
תשובה: עיין במבוא לספר "קראי שמו" של הרב מישאל רובין ושם תמצא תשובות מקיפות לכל שאלותיך. בברכת התורה, WWW.Yeshiva.org.il
שאלה: ראית סרטים באינטרנט ללא הורדה: האם מותר לצפות בסרטים או לשמוע מוזיקה באינטרנט ללא הורדה או צריבה?
תשובה: ראשית, בילוי הזמן בצפיה בסרטים וכדו' הם תרבות פנאי שאינה מתאימה בדרך כלל לאנשים שומרי תורה ומצוות, ובמיוחד אמור הדבר לגבי הגברים החייבים בלימוד תורה בזמנם הפנוי. לכן, התשובה שלפנינו היא ביחס למי שמשום מה מותר לו לעשות כן, כגון: שצופה באקראי ולא באופן קבוע או שמדובר בנשים או קטנים, וכמובן שמדובר בסרטים בעלי תוכן כשר. לגופו של עניין,ישנן כמה בעיות: א. מוסיקה או סרטים המוגנים בזכויות יוצרים והרשומים במדינת ישראל על פי חוק, יש להם תוקף דינא דמלכותא דינא. (אכן, אם אין המדינה אוכפת את החוק בעניין, אין לו תוקף מבחינה זו). ב.ישנה מחלוקת גדולה בפוסקים, האם ישנה בעלות ממונית על יצירה רוחנית, ישנם הסוברים שיש בעלות ולכן מי שצופה ללא רשות הוא גזלן לשיטה זו, ואף לחולקים ישנו איסור מצד מה ששנוא עליך לא תעשה לחברך. יתכן, שבמקרה והסרט כבר זמין להורדה לכל אדם בחינם ברשת האינטרנט, ישנו יאוש של הבעלים כגדר "זוטו של ים", ואז אין משום גזל. ג. אם הבעלים כתב באתר שלו שאין רשות לצפות ללא ת למרות שניתן לעקוף אותו ולהוריד מן האתר שלו בדרך עקיפה, אין היתר לעשות כן ואין זה "זוטו של ים". ד. לאדם ששם את הסרט באינטרנט ישנו איסור נוסף של יורד לאומנותו של חברו, אך הדבר אמור רק ביוצר ישראל ובגוי אין איסור זה. לסיכום: קשה להתיר את הדבר, ולמי שיש היתר, כגון: שפטור מלימוד תורה באותה העת ורוצה לסמוך על המקילים, יעשה כן רק אם הסרט אינו מוגן ע"י זכויות יוצרים בארץ, ואינו באתר של היוצרים המתנים הצפיה בת אלא הסרט נמצא באתר חופשי ופרוץ לכל, ומדובר בסרט צנוע וכשר. הרב ניר אביב  לגבי מקורות והרחבות בעניין זכויות יוצרים ניתן לעיין בתשובות נוספות שניתנו באתר זה ע"י כולל דיינות פסגות, בנושא דיני ממונות וצדקה, ותת נושא זכויות יוצרים.
שאלה: קבורת שיניים תותבות : אבי נפטר. השיניים התותבות היו בחפציו האישיים. לאחר השבעה לקחנו את החפצים שלו. האם צריך לקבור את השיניים התותבות?
תשובה: כן.
שאלה: קנית דיסקים צרובים: האם מותר לקנות סרטים, מחנות שמוכרת סרטים צרובים?
תשובה: יש איסור להעתיק קלטות וכדו' כשמירה על זכויות יוצרים, וכן יש איסור לקנות במקום שמוכרים קלטות מועתקות ללא אישור. תוספת ביאור: בברור שאלה זאת יש להתייחס לג' נקודות: א. האם אסור להעתיק קלטות, ואם אסור מה טעם האיסור. ב. מה הדין להעתיק קלטות של גויים. ג. אם אסור להעתיק האם מותר לקנות מאדם שמעתיק. א. כל האחרונים כתבו לאסור העתקת מסמכים ספרים וקלטות. אולם נאמרו כמה טעמים לאיסור, ראשית כל, נראה לעניות דעתי מסברה ושכל פשוט, שיש לאסור כדי שהשוק יוכל להתנהל ויוצרים ימשיכו ליצור שאם לא יתאפשר להם להתפרנס מיצירותיהם הם פשוט לא יצרו. הרה"ג גולדברג שליט"א כתב (תחומין ח"ו עמוד 185): שסיבת האיסור הוא משום שהמוכר שייר לעצמו כשמכר את זכויות העתקה וחלק מהקלטת או הספר עדיין שייכים למוכר. הרב בר אילן (בתחומין ח"ז עמוד 360) דחה סברת דבריו וכתב, שאסור להעתיק משום גרמת נזק ממוני למו"ל. ונפק"מ בין הטעמים, האם מותר להעתיק או לצלם מקלטת או ספר לא מקוריים. אם האיסור משום שיור בקניין, רק בחפץ המקורי יש למוכר זכות ולא בעותק (אף שהמעתיק הראשון עשה איסור). ואילו אם טעם האיסור משום גרימת נזק ממוני, יש איסור העתקה גם אם מעתיקים מקלטת לא מקורית. עוד טעם כתב הגרז"ן, שיש לאסור משום נהנה מממון חברו, שאפשר לתבוע ממון על הנאה. עוד נראה, שיש לאסור משום דינא דמלכותא דינא, כפי שפסק השולחן ערוך (חו"מ שס"ט סעיף ח'). ב. לאחר שביארנו שיש לאסור שכפול קלטות וכדו', יש לדון האם יש לאסור שכפול מיצירה של גוי. אם סיבת האיסור היא משום שיור בקניין, גם גוי משייר ויש לו חלק וזכות בחפץ ושכפול הוי גזל, וגזל גוי אסור. ואם הטעמים משום גרימת נזק ממוני או הנאה, יש לדון להקל. אולם כפי שכתבנו יש לאסור משום דינא דמלכותא, ודאי שהחוק אוסר ולכן אסור (יש גם הגיון בחוק, שאם אתה לא תשמור על זכות הגויים ביצירותיהם גם הם לא יעגנו בחוק שלהם שמירה על זכויות יוצרים של יהודים). ג. נשאר רק לברר האם מותר לקנות מאדם שמעתיק, נראה שיש איסור כפי שמצינו בהלכות גזלה (שם סימן שנ"ח סעיף א') שיש איסור לקנות מאנשים שחזקתם גזלנים, כגון: רועי בקר, כ"כ כאן יש איסור. הרב אברהם זרביב
שאלה: צוואת מתתיהו מתוך ספר מכבים א : אני יודעת שישנם ספרים חיצוניים לתנ"ך אשר מסיבות מסויימות לא הוכנסו לתוכו. בספר המכבים א החשמונאים א ספר חיצוני כתובה צוואתו של מתתיהו לבניו. בצוואה מוזכרות דמויות שונות בניהם: אהברהם, יוסף, פינחס, יהושע, כלב, דוד, אליהו, חנניה, עזריה, מישראל ודניאל. הייתי שמחה לדעת מה המשותף לכל הדמויות.
תשובה: בצוואת מתתיהו ניתן לראות באופן ברור מהו המשותף בין האישים האלו, שאותם בחר מתתיהו להזכיר בצוואתם. כולל האמינו ובטחו באופו מוחלט בקב"ה והלכו עם אמונתם עד הסוף ולעיתים אף כנגד כולם. אברהם - התנסה בעשר נסיונות, והעשירי - עקדת בנו יצחק. יוסף - היה במצרים והיה צריך להתמודד יום יום עם המצב הרוחני הירוד שם. ולמרות היותו עבד נאמר עליו "הוא יוסף" - שנשאר צדיק כבירידתו למצרים. פינחס - שקנא לאלוקיו והג נשיא שבט בישראל לעיני כל העם ולא פחד. יהושע - הוביל את עם ישראל לכניסה לארץ ללא מורא. והתנגד למרגלים. כלב - כיהושע, יצא כנגד המרגלים באופן גלוי ולא פחד מתגובת העם (עד כדי סקילה). דוד - זכה במלוכת עולם לו ולזעו בעקבות אמונתו השלמה עם הקב"ה. אליהו - היה קנאי גדול למצוות ה' ולא פחד מאויביו שרדפוהו. חנניה, מישאל ועזריה - בטחו בה' ולא חששו אף שהושלכו לכבשן האש. דניאל - הושלך לגוב אריות בגלל אמונתו, ולא זז ממנה.
שאלה: הנחת תפילין בנוסח אשכנזי: אבי ספרדי ואמי אשכנזי ה. ככלל אנו נוהגים יותר לפי מנהגים אשכנזים, לדוגמא אנו מתפללים בבית כנסת אשכנזי. בע"ה בז באדר אני אגיע לגיל מצוות. סבי (מצד אמא ואני נקרא על שמו)קנה תפילין מהודר נוסח אשכנז בשביל נכדיו. האם מותר לי להניח תפילין אלו או רק תפילין של ספרדים?
תשובה: לכתחילה היה ראוי לנהוג לפי שיטת אביך, בנוסח יהודי ספרד, אבל היות וכבר נהגת אחרת זה כמו אדם ספרדי שנקלע לעדה אשכנזית שנוהג כמנהגיהם, ולכן אם אתה רוצה להמשיך במנהגים אשכנזים אתה יכול ולא חייב לשנות.
שאלה: ברכת הלבנה מבלי להסתכל בלבנה: לא הסתכלתי בלבנה קודם ברכה. מה לעשות? האם יצאתי ידי חובה?
תשובה: אם לא ראה את הלבנה בכלל לפני הברכה, זה לא ר.
שאלה: תוקפו של מנהג: ראיתי באדר היקר שהרב קוק כותב שאנחנו מקיימים מנהגים למרות שלא צווינו על כך ואפילו לא תקנו חכמים לעשותם אלא בגלל אהבתנו לאומה. א. האם זה מוסכם שלא צווינו על כך? הרי הגמרא בפסחים (נ:) הביאה פסוק "אל תיטוש תורת אמך" כמקור לחיוב מנהג- משמע שזה חיוב מדברי קבלה או חיוב דרבנן שנסמך על פסוק זה. כמו כן, הובאו בספרים שונים פסוקים נוספים כמקור לחיוב מנהג? ב. כאשר יש התנגשות בין מנהג לדברים אחרים- הפסד ממון, עייפות וכדומה כמה חייבים להשקיע כדי לקיים את המנהג? ג. לגבי עצם הסברה שיש פגיעה בכבוד האומה בהפרת מנהגים- לכאורה זה קשה לומר כך במנהגים שננהגו בגלל סיבה מסוימת שכבר לא שייכת, כגון, אי אכילת מצה שרויה?
תשובה: א. השאלה מי הנהיג את המנהג. "אל תטוש תורת אמך" זה, לדוגמא, כשהנהיגו שלא לנסוע בערב שבת מצור לצידון (מרחקים גדולים) כדי שלא לפגוע בקדושת השבת. הרב זצ"ל מדבר על דברים שאומנם לא תיקנו החכמים כסנהדרין על כלל ישראל אלא הקהילות הנהיגו על עצמם, שאין זה סתם דברים שהנהיגו כי לא היה להם מה לעשות והמציאו איזה דבר אלא זה נובע מתוך הקדושה. ב. במקרים כאלה המנהגים האלה נדחים. ג. נכון. אמנם מצה שרויה לא נהגו כל ישראל, זה בכלל לא מובא בשו"ע וברמ"א. הפתחי תשובה באו"ח אומר (כבר לפני יותר ממאה שנה) שזה דווקא במצות עבות עבודת יד שיש חשש שהחום לא אפה את הכל ונשארו חלקים שאם יבואו במגע עם מים יחמיצו, אבל במצות דקות לא צריך לחשוש, שלא מצוי שלא יאפו לגמרי.
שאלה: הלל בחנוכה ופורים: מדוע אומרים הלל שלם בחנוכה ואין אומרים בפורים?
תשובה: ההסבר הפשוט הוא, כפי שמופיע בגמרא, שאין אומרים הלל אלא על נס שנעשה בארץ ישראל. בנוסף: בחנוכה זכו לעצמאות מדינית והיתה הצלה שלימה אבל בפורים, אמנם ניצלו ממיתה לחיים אבל נשארו עבדי אחשורוש, ובהלל אומרים "הללו עבדי ה'" וח דורשים - "עבדי ה'" ולא עבדי אחשוורוש אך בחנוכה נהיו בני חורין. שאלה זאת נידונה במסכת מגילה בדף יד ושם יש עוד תירוץ.
שאלה: נר שעוה או שמן קנולה בחנוכה: האם עדיף להדליק את החנוכיה בנרות שעוה או שמן קנולה, ומדוע?
תשובה: עדיף בשמן בגלל זכר למקדש, ושמן זית עדיף יותר.
שאלה: גיל התחלת הנחת תפילין: מתי ילד בן 12 צריך להתחיל להניח תפילין?
תשובה: יש נוהגים להתחיל את הנחת התפילין חודש לפני בר המצוה כדי להרגיל את הנער למצוה.
שאלה: הזכרת שם ה  בזמירות שבת : בזמירות שבת, האם יש להימנע מהזכרת שם ה? כדוגמא: בזמירות "צור משלו"- לא לומר שם אדנות אלא "השם" ("שבענו והותרנו כדבר ה "). דוגמא נוספת: בזמירות "כל מקדש שביעי" - יש לומר "ה אלוקי ישראל" או אפשר לומר " ה א-לוהי ישראל"?
תשובה: מותר להזכיר שם ה' בפיוטים, כמו בתפילות, אולם לא לחזור פעמיים.
שאלה: המוציא בשבת על פיתה קפואה: האם אפשר לעשות המוציא בשבת על חלה אחת פיתה קפואה שאי אפשר לחתוך אותה?
תשובה: אפשר.
שאלה: צבע היין בקידוש ובחופה: 1. האם בקידוש יש הידור להשתמש ביין אדום או שמותר אף לכתחילה להשתמש ביין לבן? 2. האם בחופה ובשבע ברכות יש להקפיד על יין אדום או שאפשר לכתחילה להשתמש ביין לבן?
תשובה: 1. ודאי שאפשר ביין לבן, ויין אדום זה רק הידור. היו מקומות שנמנעו מלהשתמש ביין אדום מחשש עלילות של הגויים. 2. יעשו מה שהחתן והכלה רוצים.
שאלה: חזרה בתשובה של דתי לאומי "רגיל": אני בחור ישיבה שמשתדל לחיות את חייו על פי התורה. באתי מבית לא תורני במיוחד, כלומר, בהגדרה בית שומרי מצוות אבל לא מקפידים על דקדוקי תורה. פחות או יותר בית דתי לאומי "רגיל". בלי ספק אני מתקדם בעבודת ה בכל כוחות הנפש, ברצון ובמעשה. אבל יש דבר שמטריד אותי: אני לא רואה את עצמי בעוד כמה שנים מקים בית תורני המיוסד על תורה ויראת שמים. לא רק שכנראה לא אהיה רב או איש חינוך וכו, אלא בכלל, בן תורה. אני מסתכל על בני תורה מזרמים שונים - אנשי גב ההר וחסידי ברסלב ומרכזניקים וחרדים, אנשים שיושבים בישיבה או סתם חקלאים ואנשי צבא קובעי עיתים, מסתכל עליהם בחיבה וקצת ב.קנאה. האם אני אזכה להיות נמנה בין האנשים האמיתיים האלה? אני יודע שבדברים רבים אני מקפיד יותר מרבים מהם: כוונה בתפילה, שמחה בעבודת ה, עזרה לזולת, התבוננות בתורה, השתדלות לדקדק במצוות שונות ועוד. אבל לא יודע אם זה מוביל אותי לבניית אישיות כזו, אישיות תורנית אמיתית. חוץ מלהתפלל על זה ולהמשיך להתקדם בתורה ובמידות, מה עוד לעשות? אני באמת לא רוצה לגלות שבסוף התקופה המתוקה הזו של הישיבה-צבא-ישיבה, אמצא את עצמי בינוני, דתי לאומי תורני מחמד כזה. על הזמן, תמשיכו במפעל החשוב הזה.
תשובה: עליך לשאוף להעצים את האמונה ולעמול לקבוע בנפשך יראת שמים ממשית ואהבת ד' ממשית. בימי לימודך בישיבה בעוצמה כזו שקבע בנפש לכל החיים.
שאלה: תנור חדש ושימוש בנייר אפייה: יש ברשותי תנור אפייה חדש לחלוטין. האם אני חייב תבנית נפרדת לחלבי ואחת לבשרי? (כמובן שלא בישול במקביל) או שמספיק שאניח נייר אפייה שבעצם סופג את השמן ושאריות המזון ובצורה זו האוכל לא נמצא כלל במגע עם התבנית עצמה?
תשובה: תיאורטית זה ר אבל זה קשה מאוד, כי הרבה פעמים נקרע קצת ויש חורים, ולכן לא ראוי לנהוג כך אלא לעשות 2 תבניות, אחת לבשרי ואחת לחלבי.
שאלה: אופן השלמת תפילה: האם כאשר מתפללים תפילת תשלומין - מפסיקים בין החובה לבין התשלומים ע"י עקירת רגליים (לאחר תפילת החובה) או רק ע"י הפסק של זמן?
תשובה: אני חושב שע"י עקירת רגליים.
שאלה: כפית חד פעמית הנוגעת בכלי חלבי: יש לי כוס המשמשת אותי גם לשתיית קפה עם חלב וגם לשתיית תה. כשאני מכין בה תה (ללא חלב) אני מערבב אותו עם כפית חד פעמית. אם ארחץ את הכפית ואחזיר לקופסה, זה עלול ליצור בעיית כשרות, האם הכפית הופכת לחלבית? כאמור, הכפית ערבבה תה ללא חלב בספל שהכיל בעבר משקה חלבי.
תשובה: הכפית לא הופכת לחלבית.
שאלה: דעת הרב משאש בעניין נידה: אני ספרדי מרוקאי ומשתדל לפסוק כפסקי הרב משאש זצ"ל (הרב הראשי לירושלים). בבואי ללמוד הלכות טהרת המשפחה גילתי שיש מחלוקת בין הרב עובדיה והרב אליהו לעניין המתנה של 4 או 5 ימים בתקופת הנידה (אולי אני לא מדייק, סליחה). אני יודע שהרב משאש נצמד לפסקי השו"ע מלבד במנהגים ידועים וברורים אחרים. מלבד זה שישנם מנהגים שאנחנו נוהגים ממש כמו אשכנזים. יש לרב המלצה אולי על פי איזו שיטה ללמוד?! (מדריך החתנים שלי גם לא יודע). או שמא הרב יודע על פי איזה פסק הרב משאש תמך הלך? לדעת ראש הישיבה שלי יש ללכת על פי הרב אליהו, אך זו הייתה המלצה בלבד, והרב המליץ לבדוק האם זה נכון.
תשובה: לפי הידוע לי מנהג מרוקו הוא אכן לשמור 5 ו-7, ולא כפי הכתוב בשולחן ערוך. נראה לי שזה מנהג רוב בנות ספרד.
שאלה: יארצייט בערב: האם נהוג לעלות לקבר בערב (לפני יום השנה)? לדוגמא, אם אבי נפטר בכ"ב כסלו לעלות לקברו בערב כ"א כסלו. ואם כן, החל מאיזו שעה (שעת השקיעה או צאת הכוכבים)?
תשובה: בערב אפשר, כגון, כשקשה לכנס את המשפחה או שחל בשבת.
שאלה: ריבית בתספורות בחינם: א. בחנות שיש מחיר נקוב לכל מוצר ומצהירים שיש אחוז מסויים הנחה על קנייה במזומן, צ ק להיום או ריבית, וכן מוסדות המציעים הנחה למשלמים אם כל הסכום מראש. האם מותר לקבל את ההנחה? האם יש הבדל לענין זה בין מזומן צ ק כרטיס אשראי? ב. חותני, העובד כיועץ מס פרטי, נתן שירות לבעל מספרה בהלוואה, ומאז הספר משלם בתשלומים קטנים את חובו במשך הרבה שנים. בנוסף, הספר עושה תספורות בחינם לחותני, ילדיו ונכדיו ללא הגבלה. יש לציין שלא סוכם מראש מספר התשלומים וסכומם וכן לא סוכם מראש שיעשה תספורות בחינם אלא הוא עושה זאת מתוך הכרת הטוב ליועץ המס שעזר לו לעמוד על הרגליים. האם יש כאן איסור ריבית?
תשובה: א. לקבל הנחה אין שום בעיה, הבעיה היא לשלם יותר. אם המחיר קבוע ויש הנחה אין בעיה. ואין לעניין זה הבדל בין מזומן ממש לשאר אמצעי ת שמקובל שהם כת במזומן בימינו. ב. לכאורה יש בזה איסור ריבית. אם הספר לא היה עושה את השירות הזה בלי מה שחותנך עשה לו - יש בעיה, כי זה לא חלק מהת אם הספר היה עושה זאת גם בלי השירות שלו - מותר. כמו ששואלים בעלי התוספות: האם אסור ללווה לעשות שום טובה למלווה? והם מחלקים בין טובות שנעשות רק בגלל הלוואה שנראות כריבית על ההלוואה או על פריסת זמן הת שאסורות, לבין טובות שהיה עושה בכל אופן שמותרות, כי זה לא נקרא בגלל הלוואה.
שאלה: המעלות בלימוד משנה: האם חשוב ללמוד משנה ולסיים סדרים ומסכתות,למרות שהיא אינה מקור הפסיקה להלכה בימינו? אשמח גם אם כבוד הרב יכתוב את המעלות של לימוד המשנה.
תשובה: תסתכל בסוף פרק שני במסכת בבא מציעא. ודאי שיש חשיבות בלימוד משנה, ובגלל זה חיבר התוספות יום טוב את פירושו בעקבות דברי המהר"ל שילמדו גם משניות. הרי גם כשלומדים תלמוד איננו ברי הכי לפסוק ממנו, כמו שעשו הרמב"ם והרי"ף, אלא אחרי הלימוד קוראים בפסקי הראשונים ואח"כ לומדים בשו"ע ונושאי כליו איך להכריע הלכה למעשה. זה חלק ממצוות תלמוד תורה וגם תנ"ך צריך ללמוד, למרות שאין בו פסיקת הלכה. בקיצור צריך ללמוד הכל.
שאלה: פדיון הבן לבן ממשפחת כהן או לוי: לאחר בדיקת המקורות הבנתי שלבכור יש שתי קדושות: 1. קדושת ראשית - קדושה שקיימת עד היום ולכן עורכים את טקס הפדיון. 2. קדושת מקדש - קדושה שנלקחה מהבכורים לאחר חטא העגל וניתנה ללויים). הפדיון שנעשה ל 273 עודפים בבכורים היה חד - פעמי. מדוע אם כך בכור למשפחת כהן לוי פטור מפדיון הרי קדושת ראשית חלה גם עליהם וטקס הפדיון שנהוג היום הוא בכדי להפקיע את קדושת הראשית?
תשובה: יש פה כמה הנחות יסוד לא נכונות שעל פיהם בנויה השאלה. אנחנו לא בדיוק יודעים איך הקדושה עברה. עד חטא העגל העבודה היתה בבכורות ואחריו היא הועברה לכהנים אבל נשארה איזו קדושה בבכורות. זה לא כמו בכור בהמה שהוא קדשים ואסור בהנאה. מעבירים את הקדושה ואין פה איזה משהו מעשי שעובר אלא משהו נפשי ולכן לא שייך להקשות על זה. התורה פטרה בכורות כהנים ולויים מפידיון ועליהם לא היתה חובה.
שאלה: כיצד להתפלל בקבר רחל: אני בעזרת השם רוצה לנסוע לקבר רחל אמינו. רציתי לשאול - איך נכון להתפלל שם, לבקש מרחל שהיא תתפלל בשבילי או מה?
תשובה: להתפלל לד'. ותפילה על יד קברי אבות ואמהות מתקבלת יותר, כך למדונו חכמינו.
שאלה: תפילה ביחידות או בבית כנסת קונסרבטיבי: בעוד שבוע אהיה בארה"ב באורלנדו. בשבת, בית הכנסת במרחק סביר הוא קונסרבטיבי. האם להישאר במלון ולהתפלל ביחידות או להתפלל במנין בבית כנסת זה?
תשובה: אם אין מחיצה כשרה, אין להתפלל שם.
שאלה: ייחוס הכהן בפדיון הבן: 1. מה השווי היום של 5 סלעים לפדיון בכור? 2. עד כמה ראוי לחוש לייחוס של הכהן?
תשובה: 1. כיום שווי חמישה סלעים הוא קרוב למאתיים שקל בערך. 2. כל מי שמוחזק בתור כהן נותנים לו פידיון בכור, אך כמובן ישתדל למצוא משפחת כהנים ידועה ומפורסמת. כמו שאנו יודעים על פי מה שמוחזק שהוא יהודי, כך אפשר להחזיק שהוא כהן. יכול להיות שחזקה כזאת לא מועילה לעבודה במקדש אך לשאר מצוות כהונה היא מספיקה.